नेपाली कांग्रेसको सान्दर्भिकता र औचित्य जोगाउने हो भने पार्टीमा आमूल परिवर्तनको खाँचो छ। सिद्धान्ततः संसदीय व्यवस्थालाई विकृत बनाएर र कम्युनिस्ट र साम्प्रदायिक शक्तिको अधिनायकवादी कार्यसूची स्वीकार गरेर अहिलेका शीर्ष नेताहरूले कांग्रेसको सबैभन्दा ठूलो शक्ति कमजोर बनाइसकेका छन्। यसलाई राष्ट्रियता र लोकतन्त्र जोगाउन कांग्रेसले पुनः सैद्धान्तिक दृढता प्रदर्शन गर्नुपर्ने बेला आएको छ। तर, अहिलेको नेतृत्वबाट सिद्धान्तनिष्ठाको अपेक्षा गर्नु सायद उचित हुँदैन।
